Tietotyötutkinto+aloitussivu



Tutkinnon tavoitteena on kehittää yhteisöllistä tietotyöosaamista työyhteisöissä ja organisaatioissa. Tutkinnon suorittaja omaksuu uusia toimintamalleja ja käytänteitä tietotyössä. Suoritettuaan TIETY-tutkinnon hän pystyy toimimaan tehokkaasti ja innovatiivisesti toimialallaan ja omissa työtehtävissään sekä työyhteisössään. Lähtötasovaatimuksena TIETY - Tietotyötutkinnon suorittajalla on tietokoneen ja perussovellusohjelmien käyttötaito. Riittävä lähtötaso on @-tutkinnon vaatimuksia vastaava osaaminen. Tutkinto on ohjelmistoriippumaton ja suorituskielenä on suomi.
 * TIETY – Tietotyötutkinto** on työelämälähtöinen ja soveltava tieto- ja viestintäteknistä osaamista edistävä tutkinto.

**Näyttökokeen suorittaminen**
Koko tutkinto edellyttää kaikkien viiden moduulin suorittamista: - Työ tietoyhteiskunnassa - Yhteistoiminta ja viestintä - Tiedonhaku ja -hallinta - Tiedon tuottaminen - Tietoturva ja tietosuoja - TIETY - Tietotyötutkinnon kouluttajakoulutus

Tutkinnon perusteissa on määritelty kaikkien moduulien vähimmäisvaatimukset. Työ tietoyhteiskunnassa -moduulin suorittamistapa sovitaan koulutuskohtaisesti ja se käsittää esim. oman oppimisen arviointiin ja työyhteisön kehittämiseen liittyviä tehtäviä. Muihin moduuleihin liittyvä osaaminen osoitetaan näyttökokeilla.


 * Näyttökokeet** ovat kaksiosaisia ja ne muodostuvat:
 * 1. Käsitetestistä:** Tutkinnon suorittaja ymmärtää tietotyöhön liittyvät peruskäsitteet.
 * 2. Soveltavasta tehtävästä:** Tutkinnon suorittaja osaa soveltaa opittuja taitoja käytännössä.

Näyttökokeen kokonaiskesto on 2 tuntia ja se jakaantuu seuraavasti: käsitetesti 15 min ja soveltava tehtävä 1 t 45 min. Näyttökokeissa saa käyttää apuna muistiinpanoja, ohjekirjoja, käsikirjoja ja internetiä. Tutkintoon valmistava koulutus sisältää lisäksi moduulikohtaisesti koulutuksen aikana määriteltäviä etätehtäviä, jotka ovat suorittajan työhön, työtapoihin ja työyhteisöön liittyviä selvitys-, tuottamis- tai kehittämistehtäviä. Ne voidaan tehdä joko yksilö-, pari- tai ryhmätehtävinä. Tehtävät ovat osa tutkinnon arviointiaineistoa.

**Suorituspaikkoja**
Suorituspaikat löytyvät TIEKEN sivuilta osoitteesta @http://www.tieke.fi/pages/viewpage.action?pageId=15108049

Kaikki oikeudet pidätetään. (c) 2000-2010 Tekijät.